**Bosna i Hercegovina**

**Federacija Bosne i Hercegovine**

**Zeničko-dobojski kanton**

**JU Muzej Tešanj**

Na osnovu Odluke o javnom konkursu za izbor i imenovanje direktora JU Muzej Tešanj broj: 01-40-108.2/23 od 3.8.2023. godine, Upravni odbor JU Muzej Tešanj raspisuje

**KONKURS**

**za izbor i imenovanje direktora JU Muzej Tešanj**

**I**

Za direktora JU Muzej Tešanj može biti imenovano lice koje ispunjava uslove utvrđene Zakonom i Pravilima ustanove, a to su:

1. Opći uslovi:

- da je državljanin Bosne i Hercegovine

- da je kandidat stariji od 18 godina

- da nije otpušten iz državne službe kao rezultat disciplinske mjere na bilo kojem nivou u Bosni i Hercegovini (države ili entiteta) u periodu od tri godine prije dana objavljivanja javnog konkursa za popunu upražnjene pozicije

- da se na kandidata ne odnosi član 9. Stav 1. Ustava Bosne i Hercegovine

 b)Posebni uslovi:

* VSS –VII stepen stručne spreme, Filozofski fakultet, najmanje 240 ECTS bodova, odsjek historija, arheologija ili etnologija
* najmanje 5 godina radnog iskustva u struci
* da posjeduje stručne, radne i organizacijske sposobnosti
* da je stručnjak u muzejskoj djelatnosti, ili je naučni ili kulturni radnik

**II**

Uz prijavu na konkurs kandidati su dužni priložiti:

* biografiju
* uvjerenje o državljanstvu (ne starije od 6 mjeseci)
* uvjerenje da se protiv kandidata ne vodi krivični postupak (ne starije od 3 mjeseca)
* dokaz o stručnoj spremi (diploma)
* potvrdu o radnom iskustvu
* program rada za četverogodišnji mandat

Dokumenti koji se prilažu moraju biti originalni ili ovjerene kopije.

Svi kandidati koji budu ispunjavali opće i posebne uslove bit će pozvani na intervju.

**III**

Direktor se imenuje na period od 4 (četiri) godine. Konkurs će se objaviti u listu „Oslobođenje“ i ostaje otvoren 15 dana od dana objavljivanja.

**IV**

Prijave na konkurs slati na adresu: JU Muzej Tešanj, ulica Kralja Tvrtka br. 1, 74 260 Tešanj, sa naznakom: **„Prijava na konkurs za izbor i imenovanje direktora – NE OTVARATI“.** Kandidati su na prijavi dužni ostaviti broj telefona za kontakt. Svakom kandidatu će biti ponuđena dva termina za intervju i ukoliko se kandidat ne odazove ni na jedan, smatraće se da je odustao.

Nepotpune i neblagovremene prijave neće se razmatrati.